मखनो गोनां दि, 10 साननि गेजेराव जाय जिल्लायाव 100नि गोबां करनानि एक्टिभ केस मोननाय जायोब्ला बैफोर जिल्लानि बिथ’राय आरो गुदि फरायसालिफोरखौ बन्द’ खालामना होनो जिल्ला बेंगिरिफोरनो गनायथि होनाय जादों होनना आसामनि सावस्रि आरो सोलोंथाय बिफाननि मन्थ्रि ड्र. हिमन्त बिश्व सर्मा बिथांआ फोरमायो। बे बाथ्राखौ थांनाय शनिबाराव आसामनि सावस्रि आरो सोलोंथाय बिफाननि मन्थ्रि ड्र. हिमन्त बिश्व सर्माया खौरांगिरि मेल खुंनानै फोरमायना होदों।